open-index/open-wikipedia-markdown huggingface dataset:
Michael Ben David

**Michael Ben David** (g. 1996 m. liepos 26 d.) – Izraelio dainininkas.

Atlikėjas su daina „I.M“ atstovaus Izraeliui 2022 m. „Eurovizijos“ dainų konkurse.

## „Eurovizijos“ dainų konkursas

2022 m. vasario 6 d. atlikėjas su daina „I.M“ laimėjo vietinio „X Faktoriaus 2022“ finalą ir tokiu būdu gavo galimybę atstovauti šaliai ‎‎2022 m. „Eurovizijos“ dainų konkurse. 

Atlikėjas pasirodys antrajame „Eurovizijos“ pusfinalyje, kuris vyks 2022 m. gegužės 12 dieną, antruoju numeriu.

## Šaltiniai
2022 m. LMFA Žiemos taurės turnyras

**2022 m. LMFA Žiemos taurės turnyras** – tradicinis Lietuvos moterų futbolo asociacijos (LMFA) organizuotas pasiruošimo turnyras, skirtas 2022 m. sezono „Spark Energy“ moterų A lygos ekipoms. Prasidėjo 2022 m. sausio 29 d., o finalas įvyko kovo 11 d. Šiauliuose.

## Dalyvės
Norą dalyvauti turnyre išreiškė šešios ekipos, būsimos Lietuvos moterų A lygos dalyvės.

* Šiaulių „Gintra“, MFA „Žalgiris“-MRU, „Vilnius“, Gargždų „Banga“, Joniškio „Saned“, Kauno raj. „Hegelmann“.

## Formatas
* Komandos buvo suskirstytos į dvi grupes ir kovojo grupių turnyre.
* Geriausios ekipos pateko į pusfinalio kovas.
* Pusfinalių nugalėtojos pateko į didžiojo finalo rungtynes.
* Finalo rungtynėse kovojo Šiaulių „Gintra“ ir Joniškio „Saned“.
* Vyko mažojo finalo rungtynės, bei rungtynės dėl penktosios vietos.

## Galutinė ekipų rikiuotė

## Rezultatai
Finalo rungtynės įvyko 2022 m. kovo 11 d., Šiauliuose, Gytarių dirbtinės aikštės stadione.
* Finale FC Gintra rezultatu 3:0 nugalėjo Joniškio „Saned“.

* Rungtynėse dėl trečios vietos nugalėjo „Žalgiris“-MRU, kurios rezultatu 2:1 nugalėjo „Vilniaus“ ekipą.

* Rungtynėse dėl penktosios vietos nugalėjo FC Hegelmann, kurios rezultatu 3:0 nugalėjo Gargždų „Bangą“.

### Pusfinaliai
* FK Saned ir FK Vilnius rungtynėse 6 minutę Meida Proscevičiūtė išvedė į priekį „Saned“, o vėliau Simona Petravičienė pasižymėjo „hetriku“ (25, 55 ir 89 min.). Vilniečių ekipai įvartį pelnė Gabija Valiukevičiūtė (83 min.). Rezultatu 4:1 laimėjo Joniškio atstovės, kurios pateko į finalą.

* „Gintra“-ŠSG rezultatu 2:1 nugalėjo MFA „Žalgiris“-MRU ekipą. Dovilė Dockaitė įmušė įvartį 37 min., bet rezultatą išlygino Erika Šupelytė (78 min.). Šiaulietės pačioje rungtynių pabaigoje pelnė įvartį nuo 11 metrų atžymos, kai savo progą išnaudojo Samantha Rosette.

## FC Gintra žaidėjos
*Atnaujinta: [[2022]] m. [[kovo 11]] d.*

|-----
! colspan="9" bgcolor="#B0D3FB" align="left" |
|----- bgcolor="#DFEDFD"

## Taip pat skaitykite
* 2022 m. moterų futbolo A lyga
* 2022 m. LMFA I lyga (Pirma lyga)
* UEFA moterų čempionų lyga 2022–2023 m.
* Lietuvos futbolo varžybos 2022 m.

## Šaltiniai

## Nuorodos
* LFF.LT (Oficiali LFF svetainė)
* 2022 M. LMFA LIETUVOS MOTERŲ FUTBOLO ŽIEMOS TAURĖ
Call of Duty: WWII

**Call of Duty: WWII** − pirmojo asmens šaudyklė ir keturioliktoji „Call of Duty“ serijos dalis. Žaidimą sukūrė „Sledgehammer Games“, o 2017 m. lapkričio 3 d. išleido „Activision“.

Žaidime veiksmas vyksta Antrojo pasaulinio karo Europos teatre, jo centre − 1-osios pėstininkų divizijos būrys po mūšių vakarų fronte, o jo veiksmas daugiausia susijęs su istoriniais Normandijos operacijos įvykiais.

Kompanija „Sledgehammer Games“, sukūrusi ankstesnį žaidimą „Call of Duty: Advanced Warfare“ (2014 m.), kuriame buvo naudojamos futuristinės karo technologijos, buvo suinteresuota sugrąžinti seriją į Antrąjį pasaulinį karą. Studijos vadovas Michael Condrey teigė, kad nebuvo tikras, ar Antrojo pasaulinio karo žaidimas bus tinkamas po tokio futuristinio žaidimo kaip „Advanced Warfare“, tačiau galiausiai kūrėjai nusprendė kurti žaidimą šiuo laikotarpiu. Jie taip pat nusprendė į kampanijos režimą įtraukti žiaurumus ir nacių koncentracijos stovyklas, kad perteiktų autentišką karo istoriją.

Išleidus žaidimą, kritikai jį įvertino iš esmės teigiamai. Buvo giriama jo istorija, būrio narių kovinė parama ir gyvybių regeneracijos nebuvimas, daugelio žaidėjų režimai ir grafika. Tačiau jis buvo kritikuojamas dėl vieno žaidėjo režimo naujovių trūkumo ir panašumo į ankstesnius to paties laikmečio žaidimus. Žaidimas buvo komerciškai sėkmingas, vos per tris dienas nuo išleidimo atnešęs 500 mln. dolerių pajamų. Šiaurės Amerikoje jis tapo pelningiausiu 2017 m. konsolių žaidimu, o iki metų pabaigos visame pasaulyje uždirbo daugiau nei 1 mlrd. dolerių pajamų.

## Išnašos

## Nuorodos
* Oficiali „Call of Duty“ svetainė
Medal of Honor (serija)

**Medal of Honor** – pirmojo asmens šaudyklių serija. Pirmąjį žaidimą 1999 m. sukūrė „DreamWorks Interactive“ (vėliau pervadinta į „Danger Close Games“), kurį leidėjas „Electronic Arts“ išleido PlayStation konsolei. „Medal of Honor“ serijoje buvo išleista daugybę tolesnių žaidimų, įskaitant kelis papildymus, kurie buvo skirti įvairioms konsolių platformoms ir asmeniniams kompiuteriams.

Pirmųjų dvylikos dalių veiksmas vyksta Antrojo pasaulinio karo metais. Pirmųjų trijų žaidimų istoriją sukūrė kino režisierius ir prodiuseris Steven Spielberg. Muziką franšizėje sukūrė Maiklas Džakinas, Christopher Lennertz ir Ramin Djawadi.

## Serijos kūrimas
Serija prasidėjo su 1999 m. „Medal of Honor“ žaidimu. Žaidimą sukūrė „DreamWorks Interactive“, kai tuo metu studija ir serija bendrai priklausė „DreamWorks SKG“ ir „Microsoft Games“, o žaidimo koncepciją ir istoriją sukūrė režisierius Steven Spielberg. Žaidimas buvo išleistas 1999 m. spalio 31 d. PlayStation platformai. Įkvėpimas sukurti seriją Spielberg kilo režisuojant ir kuriant filmą apie antrąjį pasaulinį karą „Gelbstint eilinį Rajaną“ (), kad sukurtų žaidimą, kuris vienu metu galėtų būti ir edukacinis, ir pramoginis.

## Žaidimai

## Atsiliepimai

Serijos žaidimai sulaukė neigiamų, nevienareikšmiškų ir teigiamų vertinimų, o geriausiai įvertintas serijos žaidimas buvo „Medal of Honor“ (1999 m.). 2016 m. duomenimis, šios serijos žaidimų parduota daugiau kaip 39 mln. kopijų. Blogiausiai vertinamas serijos žaidimas yra „Medal of Honor: Warfighter“ (2012 m.), dažnai kritikuojamas dėl šabloniškumo ir skubotumo.

## Išnašos

## Nuorodos

* Oficiali „Medal of Honor“ svetainė
WRS

**Andrei-Ionuț Ursu** (g. 1993 m. sausio 16 d.) – Rumunijos dainininkas, dainų autorius ir šokėjas. Dar žinomas sceniniu vardu **WRS**.

Atlikėjas su daina „Llámame“ atstovaus Rumunijai 2022 m. „Eurovizijos“ dainų konkurse.

## „Eurovizijos“ dainų konkursas

2022 m. kovo 5 d. atlikėjas su daina „Llámame“ laimėjo „Selecția Națională 2022“ finalą ir tokiu būdu gavo galimybę atstovauti šaliai ‎‎2022 m. „Eurovizijos“ dainų konkurse. 

Atlikėjas pasirodys antrajame „Eurovizijos“ pusfinalyje, kuris vyks 2022 m. gegužės 12 dieną, tryliktuoju numeriu.

## Šaltiniai
Vasylkivo mūšis

**Vasylkivo mūšis** – Rusijos ir Ukrainos karinis susirėmimas per 2022 m. Rusijos invaziją į Ukrainą.

## Mūšis
Ankstyvą vasario 26 d. rytą Rusijos desantininkai pradėjo leistis netoli Vasylkivo miesto, esančio už 40 km į pietus nuo Kijevo, siekdami užgrobti Vasylkivo oro pajėgų bazę. Mieste vyko smarkūs mūšiai tarp Rusijos desantininkų ir Ukrainos gynėjų.

Pasak amerikiečių ir ukrainiečių pareigūnų, 01.30 val. Ukrainos naikintuvas Su-27 numušė Rusijos lėktuvą Iljušin Il-76 su desantininkais. Teigiama, kad 03.20 val. virš netoliese esančio Bila Cerkvos miesto buvo numuštas antrasis Il-76.

Vasylkivo merė Natalija Balasinovič pareiškė, kad per mūšį buvo sužeista daugiau kaip 200 ukrainiečių. Vėliau ji teigė, kad Ukrainos pajėgos atrėmė rusų desantininkų puolimą netoli miesto esančioje karinėje aviacijos bazėje ir centrinėje gatvėje, o padėtis mieste nurimo. Laikraštis „The Wall Street Journal“ pranešė, kad Ukrainos pajėgos ryte patruliavo mieste ir ieškojo išlikusių rusų karių.

Vasario 27 d. anksti ryte Rusijos raketa pataikė į naftos saugyklą Vasylkive ir ją padegė.

## Išnašos
Konstrakta

**Ana Đurić (Ignjatović)** (Ана Ђурић, Игњатовић) (g. 1978 m. spalio 12 d.) – Serbijos dainininkė ir dainų autorė. Dar žinoma sceniniu vardu **Konstrakta**. Prieš pradėdama solinę karjerą 2019 m., ji išgarsėjo kaip 2007 m. įkurtos indie pop grupės „Zemlja gruva!“ pagrindinė vokalistė.

Su daina „In corpore sano“ Konstrakta atstovavo Serbijai 2022 m. „Eurovizijos“ dainų konkurse ir finale užėmė penktąją vietą su 312 taškų.

## Muzikinė karjera

### Zemlja gruva!

### „Eurovizijos“ dainų konkursas
2022 metų vasario 11 dieną, nauja dainininkės daina "In corpore sano" buvo viešai paskelbta trijų dainų albume "Triptih". Ši daina buvo pasirinkta, nes ji atitiko visus "Eurovizijos" dainų konkurso reikalavimus. Ana atliko šią dainą Serbijos nacionaliniėje atrankoje "Pesma za Evroviziju '22" 1 pusfinalyje, kuris vyko kovo 3 dieną, 12 numeriu. Daina pusfinalyje buvo komisijos nugalėtoju su 60 taškų ir su 4750 žiūrovų balsais, atlikėja sau užsitikrino 2 vietą pagal žiūrovus. Dainininkė pusfinalyje tarp 18 dalyvių užėmė 2 vietą ir laisvai pateko į finalą. Finale, kuris vyko kovo 5 dieną, pasirodžiusi 18 numeriu, ji nugalėjo su komisijos ir žiūrovų balsais ir užsitikrino sau kelionę į Turiną, kuriame vyko didysis "Eurovizijos" dainų konkursas. Konstrakta pasirodė antrajame "Eurovizijos" pusfinalyje, kuris buvo gegužės 12 dieną, tarp 18 dalyvių, ji pasirodė 3 numeriu ir užėmė 3 vietą, surinkusi 237 taškus ir taip sau užsitikrinusi kelią į finalą. Finale, gegužės 14 dieną, ji pasirodė 24 ir surinko 312 taškų, gaudama 5 vietą.

## Asmeninis gyvenimas
Anos motina dirbo oro palydove, o tėvas Slobodanas Ignjatovičius buvo Serbijos socialistų partijos narys ir ėjo informacijos ministro pareigas Slobodano Miloševičiaus vyriausybėje. 

Konstrakta baigė Belgrado universiteto Architektūros fakultetą, ten susipažino su architektu Milanu Đuričiumi, su kuriuo susituokė 2009 m. ir susilaukė sūnaus Nikola ir dukters Lenos.

## Diskografija

### Singlai

## AApdovanojimai ir nominacijos

## Šaltiniai
Mia Dimšić

**Mia Dimšić** (g. 1992 m. lapkričio 7 d.) – Kroatijos dainininkė ir dainų autorė. Dar žinoma sceniniu vardu **Mia**.

Atlikėja su daina „Guilty Pleasure“ atstovavo Kroatijai 2022 m. „Eurovizijos“ dainų konkurse.

## „Eurovizijos“ dainų konkursas

‎2022 m. vasario 19 d. atlikėja su daina „Guilty Pleasure“ laimėjo surengtos nacionalinės atrankos „Dora 2022“ finalą ir tokiu būdu gavo galimybę atstovauti šaliai ‎‎2022 m. „Eurovizijos“ dainų konkurse.

Atlikėja pasirodė pirmajame „Eurovizijos“ pusfinalyje, kuris vyko 2022 m. gegužės 10 dieną, 11 numeriu. Mia surinko 75 taškus bei užėmė 11 vietą, į finalą nepateko.

## Šaltiniai
Andromache

**Andromache Dimitropoulou** (g. 1995 m. spalio 12 d.) – Graikijos dainininkė ir dainų autorė. Dar žinoma sceniniais vardais **Andromache** arba **Andromachi**.

Atlikėja su daina „Ela!“ atstovaus Kiprui 2022 m. „Eurovizijos“ dainų konkurse.

## „Eurovizijos“ dainų konkursas

2022 m. kovo 9 d. buvo paskelbta, kad atlikėjas buvo atrinktas Kipro visuomeninio transliuotojo‎‎ atstovauti šaliai ‎‎2022 m. „Eurovizijos“ dainų konkurse.

Atlikėjos eurovizinė daina „Ela!“ taip pat buvo išleista 2022 m. kovo 9 dieną.

Atlikėja pasirodys antrajame „Eurovizijos“ pusfinalyje, kuris vyks 2022 m. gegužės 12 dieną, devintuoju numeriu.

## Šaltiniai
Gilboja

**Gilboja** (, *Har HaGilboa*;  arba *جبل فقوعة*) – kalnas ir kalnų virtinė šiaurės Izraelyje, greta gilaus Jezrahelio slėnio, besidriekiančio iki Jordano upės.

Biblijoje, Senajame Testamente, minima, kad ant Gilbojos kalno vykęs mūšis tarp izraelitų, vadovaujamų karaliaus Sauliaus, ir filistinų. Saulius, Jehonatanas ir kiti du jo sūnūs žuvę.

## Flora ir fauna

1976 ir 1977 m. čia buvo priskaičiuota apytikriai 170 augalų rūšių, tarp jų – alepinė pušis (auga uolėtuose šlaituose) ir *[[Pistacia lentiscus]]*.

Gilbojoje kasmet nuo vasario pabaigos iki kovo pabaigos žydi *[[Iris haynei]]*, hebrajiškai vadinamas Gilbojos irisu (*Irus ha-Gilboa*). Įkurtos dvi saugomos teritorijos: 1970 m. Gilbojos irisų gamtos draustinis, o 2005 m. Rytų Gilbojos gamtos draustinis.

Gilbojoje priskaičiuojama 14 roplių, 7 graužikų, 31 paukščių, 13 lygiakojų rūšių.

## Išnašos
Cornelia Jakobs

**Anna Cornelia Jakobsdotter Samuelsson** (g. 1992 m. kovo 9 d.) – Švedijos dainininkė. Dar žinoma sceniniu vardu **Cornelia Jakobs**.

Atlikėja su daina „Hold Me Closer“ atstovaus Švedijai 2022 m. „Eurovizijos“ dainų konkurse.

## „Eurovizijos“ dainų konkursas

‎2022 m. kovo 12 d. atlikėja su daina „Hold Me Closer“ laimėjo surengtą nacionalinės atrankos „Melodifestivalen 2022“ finalą ir tokiu būdu gavo galimybę atstovauti šaliai ‎‎2022 m. „Eurovizijos“ dainų konkurse.

Atliėkėja pasirodys antrajame „Eurovizijos“ pusfinalyje, kuris vyks 2022 m. gegužės 12 dieną, septynioliktuoju numeriu.

## Šaltiniai
Kentauro A

**Kentauro A** (dar žinoma kaip **Cen A**, **NGC 5128**) – milžiniška galaktika, esanti Kentauro žvaigždyne. Nėra sutariama dėl tikslaus atstumo iki Kentauro A (10-16 mln. šviesmečių). Regimasis ryškis – 6,84. Galaktika yra penkta pagal ryškumą ir vienas stipriausių radijo bangų šaltinių danguje; geriausiai matoma nakties danguje pietų pusrutulyje. Kentauro A – aktyvioji galaktika, kurios centre yra labai masyvi juodoji skylė.

1826 m. galaktiką atrado James Dunlop savo namuose Paramatoje, Australijoje.

## Šaltiniai
Emil Andriuškevič

**Emil Andriuškevič** (g. 2004 m. spalio 7 d.) – Lietuvos futbolininkas, saugas. Atstovauja „Riterių“ klubui.

## Karjera
Nuo 2016 m. vasaros atstovavo Vilniaus futbolo mokyklai, kurios ekipa žaidė U-14 pirmenybėse.

### BFA
2020 m. vasarą perėjo į BFA. Akademijos ekipa tuo metu žaidė Antroje lygoje.

2021 m. pirmoje pusėje ir toliau atstovavo BFA, tačiau žaidė BFA B jaunimo ekipoje, kuri rungtyniavo Antroje lygoje.

### FK Riteriai
2021 m. vasarą perėjo į „Riterių“ klubą, žaidė Riteriai B ekipoje, kuri dalyvavo Pirmoje lygoje.

Debiutas profesionaliame futbole įvyko 2021 m. lapkričio 28 d., kai sužaidė pirmas rungtynes A lygoje. 
„Riteriai“ žaidė su Kėdainių „Nevėžiu“ ir 64 minutę į aikštę buvo mestas jaunasis žaidėjas. Tuo metu rezultatas buvo 5:0. Galutinis rezultatas – 6:0. Tame sezone A lygoje pasirodė vienintelį kartą.

2022 m. nuo sezono pradžios tapo tuo žaidėju, kuris buvo metas į kovą po keitimų.

### Legionovia Legionowo
Nuo 2024 m. sausio mėn. atstovavo Legionovia Legionowo.

## Statistika
; A lygos statistika

Spalvų reikšmės: 
: rungtyniavo A lygoje;

## Žaidimas rinktinėje
Kitados buvo kviečiamas į Lietuvos jaunimo rinktines.

## Šaltiniai

## Nuorodos
* alyga.lt svetainė
* lietuvosfutbolas.lt
* Globalsportsarchive
David Kaczynski

**Deividas Ričardas Kačinskis** (*David Richard Kaczynski*, g. 1949 m. spalio 3 d.) – jaunesnysis brolis Teodoro Kačinskio, serijinio sprogdintojo, kurį FTB iki suėmimo 1996 m. vadino „Unabomberiu“. Jo memuaruose „*Every Last Tie: The Story of the Unabomber and His Family*“ (liet. „Iki paskutinio kaklaraiščio: Unabomberio ir jo šeimos istorija“) aprašomi jo santykiai su broliu ir tėvais bei jo ir žmonos sprendimas pasidalinti su teisėsauga įtarimais, kad jo brolis yra ieškomasis „Unabomberis“, kas lėmė, jog Teodoras Kačinskis buvo suimtas.

## Indėlis „Unabomberio“ suėmime
1995 m. anoniminis „Unabomberis“ pareikalavo, kad jo manifestas „Pramoninė visuomenė ir jos ateitis“ būtų išspausdintas viename didžiausių laikraščių kaip sąlyga, kad jis nutrauktų savo paštu siunčiamų bombų kampaniją. Laikraščiai „The New York Times“ ir „The Washington Post“ išspausdino manifestą, tikėdamiesi, kad kas nors atpažins autoriaus rašymo stilių.

David Kaczynski žmona Linda Patrik pirmoji įtarė Teodorą ir paragino David perskaityti paskelbtą manifestą. David atpažino Tedo rašymo stilių, o poros pasamdytas baudžiamosios teisės advokatas pranešė valdžios institucijoms. 1996 m. balandžio 3 d. policija suėmė Teodorą Kačinskį jo kaimo namelyje Linkolne, Montanos valstijoje. David buvo gavęs FTB patikinimą, kad jo, kaip informatoriaus, tapatybė bus laikoma paslaptyje, tačiau jo vardas netrukus buvo atskleistas žiniasklaidai. Be to, jis siekė gauti federalinių prokurorų garantiją, kad jo brolis Teodoras gaus tinkamą psichiatrinį įvertinimą ir gydymą. Vėlesnį Teisingumo departamento siekį skirti mirties bausmę ir generalinės prokurorės Janet Reno atsisakymą priimti susitarimą dėl kaltės pripažinimo mainais į bausmę iki gyvos galvos David Kaczynski ir kiti jo šeimos nariai laikė išdavyste. Galiausiai toks susitarimas dėl kaltės pripažinimo buvo pasiektas, ir Teodoras Kačinskis buvo nuteistas kalėti iki gyvos galvos be galimybės būti paleistam lygtinai. Vėliau David Kaczynski pareiškė, kad sprendimas pranešti apie savo brolį buvo skausmingas, tačiau jis jautė moralinę pareigą tai padaryti.

Už „Unabomberio“ sulaikymą FTB skyrė 1 mln. dolerių atlygį. Šis atlygis buvo finansuojamas iš Kongreso asignavimų Teisingumo departamentui ir tuo metu buvo vienas didžiausių atlygių, skirtų vidaus bylose. David Kaczynski naujienų agentūrai „Associated Press“ sakė, kad didžiąją dalį atlygio pinigų planavo paskirstyti sprogimų aukoms ir jų šeimoms, pridurdamas, kad tai „gali padėti mums išspręsti sielvartą dėl to, kas įvyko“.

## Išnašos
Medal of Honor (1999 kompiuterinis žaidimas)

**Medal of Honor** – pirmojo asmens šaudyklė, sukurta įmonės „DreamWorks Interactive“ ir išleista 1999 m. „Electronic Arts“ PlayStation platformai. Tai pirmoji „Medal of Honor“ serijos kompiuterinių žaidimų dalis. Žaidimo istoriją sukūrė kino režisierius ir prodiuseris Steven Spielberg.

## Apžvalga
Žaidimo veiksmas vyksta Antrojo pasaulinio karo pabaigoje (1944–1945 m.). Žaidimo tikslas – įvykdyti įvairias misijas, pavyzdžiui, išgelbėti amerikiečių pilotą, slapta įlipti į povandeninį laivą ir jį sunaikinti, susigrąžinti pavogtus meno kūrinius ir sabotuoti nacių karo veiksmus.

Žaidime yra „Deathmatch“ režimas padalytame ekrane, kuriame du žaidėjai varžosi vienas prieš kitą įvairiuose žemėlapiuose. Įveikę žaidimą arba naudodami sukčiavimo kodus žaidėjai gali atrakinti keletą slaptų veikėjų, tarp kurių yra žymių istorinių asmenybių, tokių kaip filipiniečių patriotas Chosė Rizalas ir dramaturgas Viljamas Šekspyras, taip pat tokių neįprastų veikėjų kaip vokiečių aviganis ir dinozauras.

## Kritika
Jeff Lundrigan žurnale „Next Generation“ apžvelgė PlayStation žaidimo versiją, įvertindamas ją keturiomis žvaigždutėmis iš penkių, ir teigė, kad „Medal of Honor yra geriausia PlayStation pirmojo asmens šaudyklė per visą istoriją ir įrodo, kad nedaug kas teikia didesnį pasitenkinimą nei šaudymas naciams į veidus“."

Žaidimas iš Entertainment and Leisure Software Publishers Association (ELSPA) gavo „auksinį“ pardavimų apdovanojimą, kuris reiškia, kad Jungtinėje Karalystėje buvo parduota ne mažiau kaip 200 000 kopijų.

Pagal kompiuterinių žaidimų apžvalgų puslapį „Metacritic“ žaidimas sulaukė „kritikų pripažinimo“. Kritikai gyrė žaidimo eigą, grafiką, priešų dirbtinį intelektą, lygių dizainą ir garso takelį. „GamePro“ labai gerai įvertino žaidimą, sakydami, kad „ši antrojo pasaulinio karo šaudyklė pasižymi įtempčiausiu pirmojo asmens veiksmu, kada nors pristatytu Playstation platformoje“. Jie taip pat teigė: „Be jokios abejonės, [Medal of Honor] yra vienas geriausių metų žaidimų, kurį būtina turėti“. PSM teigė, kad žaidimas yra „nepaprastas žaidimas, neturintis lygių PlayStation konsolėje“.

Paskutiniame oficialaus „PlayStation Official Magazine – UK“ žurnalo numeryje žaidimas buvo išrinktas aštuntuoju geriausiu visų laikų žaidimu. IGN PlayStation konsolės „25 geriausių visų laikų žaidimų“ sąraše žaidimas užėmė 21 vietą.

## Tęsinys

„Medal of Honor“ yra pirmoji „Medal of Honor“ serijos dalis, po kurios pasirodė tiesioginis tęsinys „Medal of Honor: Underground“.

## Išnašos
Sumų mūšis

**Sumų mūšis** – Rusijos ir Ukrainos karinis susirėmimas 2022 m. Rusijos invazijos į Ukrainą metu. Rusijos pajėgos 2022 m. vasario 24 d. puolė miestą ir pabandė jį užimti. Tai buvo Rytų Ukrainos puolimo dalis.

## Prieš mūšį
Rusijos kariuomenė su nedideliu pradiniu pasipriešinimu vos neužėmė Ukrainos miesto Sumų, esančio netoli Rusijos ir Ukrainos sienos. Tačiau Ukrainos kareiviai ir policija pradėjo kovoti su Rusijos pajėgomis mieste, dėl ko kilo miesto kautynės.

## Mūšis

Rusijos tankai ir daliniai pradėjo judėti į Sumus 2022 m. vasario 24 d., o kautynės miesto pakraštyje prasidėjo 3 val. Užfiksuotas susišaudymas tarp Ukrainos gynėjų ir Rusijos pajėgų. 

Po mūšio sudegė bažnyčia Sumuose. 

Kovos tarp dviejų pusių tęsėsi iki vasario 24 d. 22.30 val. prie Sumų valstybinio universiteto, kur buvo dislokuota Ukrainos 27-oji artilerijos brigada. Vasario 25 d., 1.39 val., buvo pranešta, kad Rusijos pajėgos pasitraukė iš miesto.

Vasario 26 d. Sumų gatvėse vėl kilo neramumai. Rusijos pajėgos sugebėjo užimti pusę miesto; tačiau iki dienos pabaigos Ukrainos pajėgos atkovojo visą miestą.  Meras Oleksandras Lysenka pranešė apie tris civilių žūtis vasario 26 d., įskaitant vieną, kai Rusijos pajėgos paleido raketas į Veretenivką, gyvenamąjį rajoną rytinėje Sumų dalyje.

Vasario 27 d. ryte rusų mašinų kolona iš rytų pajudėjo į Sumus. Buvo apšaudytas automobilis, kurio civiliai keleiviai žuvo. 

Pranešta, kad Rusijos pajėgoms pritrūko atsargų ir jos pradėjo plėšikauti.

Vasario 28 d. Ukrainos pajėgos pareiškė, kad Ukrainos nepilotuojami koviniai orlaiviai Baykar Bayraktar TB2 sunaikino daug Rusijos transporto priemonių, įskaitant 96 tankus, 20 salvinės ugnies raketinių sistemų BM-21 Grad ir 8 benzinvežius.

Kovo 3 d. Sumų srities gubernatorius Dmitrijus Živytskis pareiškė, kad penki žmonės buvo sužeisti apšaudžius 27-osios artilerijos brigados pastatus ir Sumų valstijos universiteto karinį skyrių. Daugiau nei 500 studentų iš užsienio yra įstrigę, nes buvo sunaikinti keliai ir tiltai iš miesto, o Sumų gatvėse buvo pranešta apie vysktančias kovas.

Kovo 8 d. Dmitrijus Živytskis pareiškė, kad per naktinį Rusijos aviacijos antskrydį žuvo 22 civiliai. Be to, dieną pagal susitarimą dėl humanitarinio koridoriaus, pasiekto su Rusija, iš miesto prasidėjo civilių gyventojų evakuacija. Vėliau gubernatorius pareiškė, kad per dieną buvo evakuota apie 5000 žmonių.

## Pasekmės


## Išnašos
Robin Walker

**Robinas Volkeris** (, g. 1976 m.) – Australijos kompiuterinių žaidimų dizaineris, geriausiai žinomas kaip vienas iš „Team Fortress Classic“, „Team Fortress 2“ ir „Half-Life: Alyx“ kūrėjų. Jis studijavo Karališkajame Melburno technologijos institute Melburne, Australijoje.

## Karjera

Kartu su John Cook ir Ian Caughley, Robinas 1996 m. pradėjo kurti „Team Fortress“ kaip „id Software“ žaidimo „QuakeWorld“ modifikaciją. Dėl šios modifikacijos populiarumo komandą pasamdė tuomet dar nedidelė „Valve“, kad ši dirbtų prie „Team Fortress Classic“, o vėliau – prie „Team Fortress 2“.

Volkeris kūrė įvairius „Valve“ žaidimus, įskaitant „Half-Life 2“ ir „Dota 2“. Pastaruoju metu jis daugiausia dėmesio skyrė ekonomikos ir žaidimų dizaino susidūrimui, bandydamas „Team Fortress 2“ paversti *[[free-to-play]]* žaidimu. Volkeris dirbo prie pagrindinio „Valve“ virtualios realybės žaidimo „Half-Life: Alyx“, išleisto 2020 m. kovo 23 d.

## Įtaka ir filosofija
Robinas pradėjo naudoti „Team Fortress 2“ atnaujinimus, kad ištirtų, kokios papildomos funkcijos yra ir nėra populiarios. Rezultatus jis panaudojo kurdamas „Dota 2“ ir vėlesnius „Team Fortress 2“ atnaujinimus. Volkeris taip pat pareiškė, kad negali garantuoti, jog tęs darbą prie „Team Fortress 2“ visam laikui, ir kad tam tikru metu jis pereis prie naujo projekto.

Volkeris tiki, kad svarbu, jog žaidėjai ir šiuolaikinių kompiuterinių žaidimų kūrėjai bendrautų tarpusavyje, ir teigia, kad „būti arti savo klientų, turėti galimybę tiesiogiai kalbėtis su jais – yra vertinga“. Jo patirtis rodo, kad sėkmingi daugelio žaidėjų žaidimai „tiek išleidimo metu, tiek po išleidimo diegia naujoves ir kad šios naujovės yra svarbios ir domina klientus“.

Jis nesijaudina dėl kompiuterinių žaidimų piratavimo ir teigia, kad norėdamas kovoti su piratavimu, jis „žiūri į tai, ką piratai siūlo, ir klausia savęs, kaip galėtų pasiūlyti ką nors geresnio“. Dažnai išleisdamas savo žaidimų atnaujinimus, jis nuolat tobulina savo žaidimus taip, kad piratai negalėtų paskui juos suspėti. Volkeris yra *free-to-play* žaidimo modelio šalininkas, nes, pasak jo, šis modelis palaiko įvairesnius klientus, įskaitant ir tuos, kurie turi „labai mažai pinigų“, o tokia žaidėjų įvairovė suteikia daugiau galimybių gauti turtingesnės patirties.

## Darbai

## Išnašos
Cygnus (erdvėlaivis)

**Cygnus** – vienkartinio naudojimo amerikiečių krovininis kosminis laivas, sukurtas  Orbital Sciences Corporation ir gaminamas Northrop Grumman. Jis iškeliamas į kosmą arba Northrop Grumman Antares raketa, arba Atlas V. Cygnus daugiausia skirtas Tarptautinei kosminei stočiai aprūpinti. Pakrautas ir užpildytas laivas sveria 6600 kg ir gali gabenti 3000 kg krovinių.

Laivas susideda iš tarnybinio ir krovininio modulių. Atlikęs užduotį jis nukreipiamas žemyn ir sudega atmosferoje. Cygnus gali išgabenti iš stoties iki 1200 kg nebereikalingo krovinio. Kaip ir Progress, Cygnus gali susijungti su stotimi automatiškai. 

## Šaltiniai
Progress

**Progress** – vienkartinio naudojimo Rusijos gamybos skrydžio metu nepilotuojamas krovininis kosminis laivas, naudojamas nuo 1978 m. Progress panašus į pilotuojamą Sojuz ir iškeliamas į kosmosą tokia pačia raketa. Tačiau skirtingai nuo Sojuz, atgal į Žemę Progress nebegrįžta (sudega atmosferoje). Progress susijungimo su stotimi ar kitu erdvėlaiviu mechanizmas panašus į Sojuz. Progress sugeba susijungti su kitu erdvėlaiviu ar kosmine stotimi automatiškai.

Pakrautas ir parengtas skrydžiui laivas sveria vidutiniškai 7020 kg ir gali gabenti maždaug 2315 kg krovinių ir papildomai iki 975 kg kuro. Buvo sukurta daug jo variantų ir modifikacijų. Kai kurie Progress turėjo nedidelę kapsulę iki 150 kg kroviniui grąžinti atgal į Žemę.

Progress susideda iš trijų modulių: priekinio įvairiems kroviniams, vidurinio kurui gabenti ir galinio kuriame įrengti varikliai. Skirtingai nuo Sojuz, skrydžio metu šie moduliai neatsiskiria. 

## Šaltiniai
Simonas Olelkaitis

**Simonas Olelkaitis** (, 1420–1470 m.) – paskutinis Kijevo kunigaikštis, valdęs 1454–1470 m., o 1443–1455 m. – Slucko kunigaikštis.

Olelkaičių giminės narys, kilęs iš Gediminaičių dinastijos surusintų rytų stačiatikių šakos, buvo Lietuvos didžiojo kunigaikščio Algirdo anūkas. Po tėvo mirties paveldėjo Kijevo kunigaikštystę. Jis vykdė nepriklausomą politiką, kovojo su Krymo totoriais, palaikė glaudžius ryšius su Moldavijos kunigaikštyste, Genujos kolonijomis ir Teodoro kunigaikštyste Kryme.

Jis vedė Mariją, Jono Goštauto dukterį, su kuria susilaukė trijų vaikų: Vasilijaus, Aleksandros ir Sofijos, kuri tapo Tverės kunigaikščio Michailo Borisovičiaus žmona.

Po Simono Olelkaičio mirties Kijevo kunigaikštystė buvo pertvarkyta į Kijevo vaivadiją. Jo sūnus kaip kompensaciją gavo Turovo-Pinsko kunigaikštystę, tačiau jis mirė jaunas, o po jo mirties jį pakeitė iš pradžių motina Marija, o paskui svainis Fiodoras. Nė vienas iš jo vaikų nesusilaukė palikuonių.

## Išnašos
Squid Game

**Kalmaro žaidimas** (, ) – Pietų Korėjos aštraus siužeto serialas. Tai drama su trilerio, nuotykių, saspenso, siaubo, juodosios komedijos, kovinių filmų, kompiuterinių išgyvenimo žaidimų elementais.

Serialo pavadinimas kilo iš korėjietiško vaikų žaidimo.

## Istorija
Režisierius Hwang Dong-hyuk 2008 m. sukūrė scenarijų 120 minučių trukmės filmui, tačiau juo nesusidomėjo nė viena prodiuserių kompanija. Dėl to Hwang Dong-hyuk iškilo didelių finansinių sunkumų. Tik 2019 m. kompanija „Netflix“ ėmėsi prodiusuoti darbą, filmo koncepcija išvystyta į devynių dalių serialą.

Hwang Dong-hyuk teigė norėjęs sukurti alegoriją arba pasakėčią apie šiuolaikinę kapitalistinę visuomenę, kurioje vyrauja konkurencija ties beprotybės riba. Pagrindinio serialo personažo Seong Gi-hun prototipas – iš automobilių gamyklos „SsangYong Motor“ atleistas darbininkas.

2021 m. išleistą serialą palankiai įvertino kritikai. Jis pelnė nemažai apdovanojimų (tarp jų „Auksinį gaublį“). Aplenkęs „Bridgerton“ tapo populiariausiu „Netflix“ serialu. 94 šalyse buvo žiūrimiausiu serialu, žiūrėtas 1,65 mlrd. val.

## Siužetas

Siekdami 45,6 milijardo Korėjos vonų prizo, 456 prasiskolinę nelaimėliai ar švaistūnai saloje varžosi mirtiname 6 rungtynių turnyre. Žaidžiami vaikiški žaidimai. Per pirmąjį žaidėjai sužino, kad pralaimėjusieji arba pažeidusieji taisykles bus nužudomi. Nors pirmam žaidimui pasibaigus, suteikiama galimybė pasitraukti, daugelis, neturėdami ko prarasti, sugrįžta.

## Vaidmenys
* Lee Jung-jae – *Seong Gi-hun* (žaidėjas 456)
* Park Hae-soo – *Cho Sang-woo* (žaidėjas 218)
* Wi Ha-joon – *Hwang Jun-ho*
* HoYeon Jung – *Kang Sae-byeok* (žaidėja 067)
* O Yeong-su – *Oh Il-nam* (žaidėjas 001)
* Heo Sung-tae  – *Jang Deok-su* (žaidėjas 101)
* Anupam Tripathi – *Ali Abdul* (žaidėjas 199)
* Kim Joo-ryoung – *Han Mi-nyeo* (žaidėja 212)

## Serijos
### 1. sezonas
9 serijos po 32–63 min.

## Išnašos
Tomislav Stipić

**Tomislavas Stipičius** (g. 1979 m. rugpjūčio 1 d. Tomislavgrade) – Bosnijoje gimęs, kroatų kilmės treneris.

## Trenerio karjera
Trenerio karjerą pradėjo 2010 m. ir keletą metų dirbo Vokietijoje su FC Ingolstadt 04 jaunimo komanda, 

Nuo 2013 m. dirbo su šio klubo dubleriais.

2014–2015 m. sezone dirbo FC Erzgebirge Aue klube.

2015–2016 m. persikėlė į SV Stuttgarter Kickers.

2017 m. persikėlė į Kiniją ir dirbo Nantong Zhiyun.

2018–2019 m. grįžo į Vokietiją ir treniravo Eintracht Frankfurt jaunimą.

2019 m. persikėlė į Šveicariją, kur dirbo „Grasshoppers“ klube.

2019–2021 m. treniravo Kroatijos NK Slaven Belupo. Ekipa tuo metu rungtyniavo aukščiausioje lygoje.

2022 m. vasario 1 d. Latvijos Virsliga debiutantai FK Auda paskelbė, kad naujuoju strategu tapo specialistas iš Kroatijos. Kartu su šiuo strategu atvyko būrys kroatų: trenerio asistentai, vartininkų treneris, kineziterapeutai ir žaidėjai. Jau pirmojo turo rungtynėse prieš FK Metta, kurios įvyko 2022 m. kovo 13 d., lygos debiutantai iškovojo pergalę. Išvykoje, Hanzos mokyklos stadione, įveikė varžovus rezultatu 1:0. Vienintelį įvartį pelnė kroatas Tomislavas Štrkalas, rungtynių pradžioje įmušęs 11 metrų baudinį.

Nuo 2024 m. birželio mėn. dirbo CSKA Sofia (Bulgarija). Karjera Bulgarijoje nesusiklostė, po pralaimėjimų sekė kaltinimai treneriui, kuris rugpjūčio mėn. paliko klubą.

2025 m. persikėlė į Maghreb AS (Marokas).

## Šaltiniai

## Nuorodos
* worldfootball
* Transfermarkt
Civilinė inžinerija

**Civilinė inžinerija** – inžinerijos šaka, atsakinga už didelių, viešajam ar civilių naudojimui reikalingų infrastruktūrų (kelių, tiltų, kanalų, užtvankų, oro ir jūrų uostų, nuotakynų, vamzdžių, pastatų struktūrinių komponentų, geležinkelių ir kitų objektų) projektavimą, statybą ir priežiūrą. Civilinės inžinerijos specialistas vadinamas civiliniu inžinieriumi.

Civilinė inžinerija paprastai skirstoma į kelias atšakas. Civilinė inžinerija laikoma antra seniausia inžinerijos disciplina po karinės inžinerijos, o pradinis tokio kategorizavimo tikslas – atskirti karinių ar gynybinių ir nekarinių objektų inžineriją.

Civilinės inžinerijos lopšiu galima laikyti Senovės Egiptą, Indo slėnio civilizaciją ir Mesopotamiją, o jos taikymo pradžią – laikotarpį tarp 4000 m. pr. m. e. ir 2000 m. pr. m. e., tenykštėms visuomenėms perėjus iš klajoklinės į sėslų gyvenimo būdą, o kuriantis sėslioms bendruomenėms prireikus inžinerinių objektų.

Civilinė inžinerija skirstoma į pakrančių inžineriją, struktūros inžineriją, žemės drebėjimų inžineriją, aplinkos inžineriją, geotechninę inžineriją ir kitas šakas.

Lietuvoje civilinės inžinerijos specialybių mokytis galima KTU ir VGTU.

## Šaltiniai
Ali Carter

**Ali Karteris** (g. 1979 m. liepos 25 d.) – Anglijos snukerio žaidėjas. Jis pravardžiuojamas "Kapitonu", nes mėgsta pilotuoti lėktuvus. Karteris 2 kartus žaidė Pasaulio snukerio čempionato finale 2008 ir 2012 m., bet abu pralaimėjo Ronnie O'Sullivan. Turi virš 400 šimtinių serijų, 3 maksimalius breikus ir yra laimėjęs 6 reitinginius turnyrus.
Karteris pradėjo karjerą 1998 m. 

## Asmeninis gyvenimas
Karteris serga Krono liga. 
Jam taip pat buvo diagnozuotas sėklidžių ir plaučių vėžys, nuo kurių jis pasveiko. Jis yra vedęs ir turi 2 vaikus.

## Šaltiniai
HNK Tomislav

**HNK Tomislav** () – Bosnijos ir Hercegovinos futbolo klubas iš Tomislavgrado.

## Istorija
Klubo ištakos siekia 1920 m. balandžio 30 d. Klubas žaidė žemesniuose divizionuose. Subyrėjus socialistinei Jugoslavijai, bei susikūrus Nepriklausomai Bosnijos ir Hercegovinos valstybei, 1993–1994 m. sezone rungtyniavo tuometinėje Kroatų lygoje. Užėmė ketvirtą vietą, tačiau po sezono apie klubą veiklą buvo mažai žinoma.

2020–2021 m. sezone užėmė trečią vietą Antros lygos pietų grupėje ir kovojo pereinamosiose rungtynėse dėl vietos Pirmoje lygoje. Laimėję prieš Podgrmeč iš Sanski Mosto bendru dviejų rungtynių rezultatu 2:1 (0:1, 2:0), jie po 17 metų vėl išsikovojo vietą FBiH Pirmoje lygoje.

2021–2022 m. klubo pagrindinė ekipa kovojo Bosnijos ir Hercogovinos m:tel Prva liga Federacije BiH (Pirmoje lygoje; antroje pakopoje). Iš šešiolikos dalyvių buvo tarp prasčiausių komandų ir jaiu grėsė pašalinimas į žemesnį divizioną.

2022–2023 m. rungtyniavo Pirmoje lygoje užėmė septintą vietą.

## Apranga

## Pasiekimai


## Stadionas

Klubo namų arena – Tomislavgrado miesto stadionas arba originalo kalba Gradski stadion, Tomislavgrade, kuris talpina du tūkst. žiūrovų.

## Sezonai

|}

## Išnašos

## Nuorodos
* Oficiali klubo svetainė
* facebook paskyra
* SOCCERWAY
* FLASHSCORE
* Transfermarkt
* Globalsportsarchive
Wanderson Cavalcante Melo

**Vandersonas**, **Vandersonas Kavalkantė Melas** (*Wanderson Cavalcante Melo; Wanderson Maranhão*; g. 1994 m. liepos 26 d.) – Brazilijos futbolininkas, rungtyniaujantis atraminio vidurio saugo pozicijoje. Gynybinio plano žaidėjas. Atstovavo „Panevėžio“ futbolo klubui.

## Karjera
Žaidė gimtojoje Brazilijoje,– „Coritiba“, „Foz do Iguacu“, „Maringa“, „XV de Piracicaba“ bei „Andraus“ klubuose.

### AFC Eskilstuna
2017 m. persikėlė į Švedijos „Eskilstuna“ klubą. Švedijos čempionate sužaidė 9 mačus.

### FK Vitebsk
Nuo 2018 m. atstovavo „Vitebsk“ klubui Baltarusijoje.

2018–2021 m. buvo vienas iš lyderių.

### Odesos „Čornomorecʹ“
2022 m. už išpirką persikėlė į Odesos „Čornomorecʹ“ klubą. 2022 m. vasario 1 d, pristatytas klubo naujokas.

2022 m. vasario 24 d. prasidėjo karas, o Ukrainos čempionatas buvo nutrauktas, legionieriai išvyko iš šalies.

### FK Panevėžys
#### 2022 m. sezonas
2022 m. kovo 14 d. pranešta, kad žaidėjas tapo FK Panevėžys nariu. Odesos „Čornomorecʹ“ priklausantis brazilas rungtyniaus nuomos pagrindais iki naujojo Ukrainos čempionato sezono pradžios.

A lygoje debiutavo 2022 m. kovo 16 d. rungtynėse prieš FC Hegelmann, o panevėžiečiai nugalėjo varžovus rezultatu 1:0.

2022 m. balandžio 9 d. pelnė įvartį A lygos rungtynėse prieš „Jonavos“ klubą.
#### 2023 m. sezonas
2023 m. kovo 12 d. rungtynėse prieš FK Riteriai pasižymėjo pelnydamas įvartį ir svariai prisidėjo prie triuškinačios panevėžiečių pergalės rezultatu 4:0.

2023 m. gegužės 24 d. tapo žinoma, kad žaidėjas palieka klubą. A lygoje per du sezonus sužaidė trisdešimt keturias rungtynes ir pelnė šešis įvarčius. 2022 m. LFF taurės turnyre sužaidė trejas rungtynes ir dvejas Konferencijų lygos rungtynes.

## Statistika
; A lygos statistika

Spalvų reikšmės:
:  Ekipa žaidė A lygoje;

## Laimėjimai
; **su [[FK Panevėžys]]**
* A lygos trečioji vieta: 2022 m.

## Išnašos

## Nuorodos
* alyga.lt svetainė
* SOCCERWAY
* Transfermarkt
* lietuvosfutbolas.lt
* Globalsportsarchive
Akstino viršūnė

**Akstino viršūnė**, **Gedimino Akstino viršūnė** – 4250 m aukščio viršukalnė Tian Šanyje, Terskėjaus Alatau kalnagūbryje, Kirgizijoje.

1959 m. žuvus Gediminui Akstinui, jo draugas A. Romanovas surengė ekspediciją į Tian Šanį ir, praėjus 47 dienoms, spalio 12 d., įkopė į bevardę viršūnę, jai suteikė Gedimino Akstino vardą. Ekspedicijoje dalyvavo 9 asmenys, tarp jų ir lietuvių alpinistai Marytė Melinskaitė, Kazys Montsvilas, Paulius Normantas (Kauno kūno kultūros instituto katedros vedėjas).

Iki 2012 m. į Akstino viršūnę įkopė apytikriai 770 alpinistų iš Lietuvos, o iki 2017 m. tai padarė 930.

## Išnašos
Frustracija

**Frustracija** () – nepasitenkinimo ir neužtikrintumo būsena, kylanti dėl negalėjimo patenkinti kurių nors poreikių, nesugebėjimo pasiekti tam tikrų tikslų arba susidūrus su problemomis; Emocinė reakcija į stresą, pasireiškianti nerimu, neviltimi, pykčiu.

Frustracija dažnai pasitaiko mokantis įvairių dalykų, pavyzdžiui, svetimųjų kalbų, vairavimo ir kitų įgūdžių. Gali kilti dėl streso patiriamo darbe kai nesiseka susidoroti su iškilusiu sunkumu. Pasireiškia ir stovint parduotuvės eilėse, transporto spūstyse ir panašiose situacijose. Ilgalaikė frustracija gali privesti prie depresijos, nuolatinio streso, trumpalaikė frustracija gali sukelti agresiją, savitvardos praradimą, nepasitikėjimą savimi.

Būdinga žmonėms ir aukštesniesiems gyvūnams. Pastariesiems frustracija atsiranda dėl biologinių poreikių tenkinimo sunkumų. Žmonėms atsirandanti dėl vidinių ar išorinių veiksnių. Būdingiausios vidinės kliūtys – poreikių slopinimas, vidiniai asmenybės konfliktai (pavyzdžiui, dėl kognityvinio konflikto žmonės patiria įtampą ar nemalonią būseną, kai jų įsitikinimai ar požiūris neatitinka jų elgesio), tam tikros asmenybės bruožų ypatybės, įvairios fizinės ir psichinės ydos, išorinės – kito žmogaus prieštaravimas, socialinių normų paisymas. Frustracija tuo stipresnė, kuo labiau trukdoma asmenybei reikšminga veikla, veiksmai ir kuo arčiau yra siekiamas tikslas.

Frustracijos teorijos kūrėjai psichologas J. Dollardas ir kiti 1939 m. iškėlė hipotezę, kad frustracija beveik visada sukelia agresiją, o agresija beveik visada yra reakcija į frustraciją. Jie pateikė prielaidą, kad žmogus, patyręs frustraciją, turi išreikšti bent šiek tiek agresijos, kad įvyktų savotiškas apsivalymas – katarsis. 1941 m. kiti Jungtinių Amerikos Valstijų psichologai (N. E. Milleris ir kiti) įrodė, kad dėl frustracijos neretai pasireiškia regresyvus elgesys.

## Šaltiniai
Šnekta

**Šnekta** – savitais fonetiniais ar morfologiniais bruožais pasižyminti patarmės smulkesnė atmaina, vartojama tam tikroje teritorijoje. Pavyzdžiui, pagal dvigarsių *an, am, en, em* siaurinimą ir kirčio iš galūnės atitraukimo intensyvumą pietų žemaičių patarmė skirstoma į raseiniškių ir varniškių šnektas. K. Jauniaus 1924 m. išleistame „Lietuvių kalbos žodyne“ pirmą kartą pavartotas terminas *šnekta*, šiame žodyne pateikta apie 100 miestelių, kaip šnektų centrų, santrumpų. Už šnektą smulkesnis dialektologinis vienetas yra *[[pašnektė]]*.

## Išnašos
Weronika Zawistowska

**Veronika Zavistovska** (, g. 1999 m. gruodžio 17 d., Varšuvoje) – Lenkijos futbolininkė, puolėja. Buvo kviečiama į Lenkijos nacionalinę rinktinę. Atstovavo Górnik Łęczna, Czarni Sosnowiec, 1. FC Köln klubams.

## Karjera
Nuo 2007 m. sportavo UKS Bródno Warszawa. Buvo vienintelė mergaitė tarp berniukų. Po kurio laiko perėjo į MUKS Praga Warszawa.

### Górnik Łęczna
Profesionalią karjerą pradėjo 2015 m. liepos mėn., kai pasirašė sutartį su Górnik Łęczna. Atstovavo klubui 2015–2019 m. Per tą laiką du kartus tapo vicečempione ir du kartus čempione. iškovojo ir Lenkijos futbolo taurę.

2018 m. rugpjūtį su Górnik skrido į Škotiją, kur dalyvavo UEFA moterų čempionų lygos atrankos turnyre. Sužaidė trejas rungtynes ir įmušė vieną įvartį. Górnik grupėje užėmė 3 vietą ir iškrito iš tolimesnių kovų turnyre.

### Czarni
2019–2021 m. žaidė Czarni Sosnowiec. 2019–2020 metų sezonas vyko pandemijos sąlygomis, galiausiai, buvo nutrauktas dėl COVID-19 keliamų grėsmių. Sosnoveco klubas užėmė trečią vietą Ekstralygoje ir pateko į Lenkijos taurės finalą, kuriame rezultatu 0:1 nusileido GKS Górnik Łęczna ekipai. 2020–2021 m. iškovojo čempionių titulą.

### Vokietija
2021 m. vasarą pasirašė sutartį su Bayern München, tačiau bavarai nuomos pagrindais žaidėją skolino 1. FC Köln.

## Rinktinės
Buvo kviečiama į jaunimo rinktines. 

2018 m. rugpjūčio 31 d. debiutavo Lenkijos nacionalinės moterų rinktinėje. Draugiškose rungtynėse, kurios įvyko Minske, Lenkija rezultatu 4:1 nugalėjo baltaruses. 

2020 m. spalio 23 d. ji pelnė pirmuosius du įvarčius atstovaudama Lenkijos rinktinei. Lenkija sutriuškino Azerbaidžaną rezultatu 3:0.

## Pasiekimai
; su Górnik Łęczna 
* Čempionė: 2017–2018, 2018–2019 m.
* Vicečempionė: 2015–2016,2016–2017 m.
* Lenkijos futbolo taurė (): 2017–2018 m.

; su Czarni Sosnowiec 
* Čempionė: 2020–2021 m.
* Trečia vieta: 2019–2020 m.
* Lenkijos futbolo taurė (): 2020–2021 m.

; Asmeniniai pasiekimai
* 2020 m. rinkimuose antroji futbolininke.
* 2021 m. geriausia futbolininkė.

## Šaltiniai

## Nuorodos
* Soccerway (Apie žaidėją)
* worldfootball (Apie žaidėją)
Scott Hall

**Scott Oliver Hall** (1958 m. spalio 20 d. – 2022 m. kovo 14 d.), dar žinomas kaip **Razor Ramon** – amerikiečių profesionalus imtynininkas, žinomas dėl savo veiklos „World Wrestling Federation“ (WWF, dabar WWE) ir „World Championship Wrestling“ (WCW).

## Karjera
Scott karjerą pradėjo 1984 m., o 1992 m. gegužę, pasirašęs sutartį su WWF, išpopuliarėjo ir pasivadino Razor Ramon. Būdamas kompanijoje jis keturis kartus laimėjo WWF tarpžemyninį čempiono titulą. 1996 m. gegužę jis pasitraukė iš kompanijos ir vėliau perėjo į WCW, kur kartu su Hulk Hogan ir Kevin Nash tapo vienu iš „*New World Order*“ (nWo) kolektyvo įkūrėjų. Šioje kompanijoje jis tapo dukart WCW Jungtinių Valstijų sunkiasvorių čempionu, kartą WCW pasaulio televizijos čempionu ir devynis kartus WCW pasaulio komandinių kovų čempionu. 2000 m. vasarį jis paliko WCW, o 2002 m. trumpam grįžo į WWF (vėliau pervadintą WWE). Likusią karjeros dalį jis praleido dirbdamas įvairiose organizacijose, pavyzdžiui, „Extreme Championship Wrestling“ (ECW), „New Japan Pro-Wrestling“ (NJPW) ir „Total Nonstop Action Wrestling“ (TNA).

Nors jis niekada nelaimėjo pasaulio čempiono titulo pagrindinėse kompanijose, Hall vis dėlto buvo dukart pasaulio čempionas, nes jam priklausė WWC universalusis sunkiasvorių čempiono titulas ir USWA suvienytas pasaulio sunkiasvorio čempiono titulas. 2014 m. jis buvo įtrauktas į „WWE Hall of Fame“ kaip pavienis varžovas, o 2020 m. – kaip nWo narys.

## Mirtis
2022 m. kovą Scott Hall buvo paguldytas į ligoninę, nes nukrito ir susilaužė klubo sąnarį. Atlikus klubo sąnario keitimo operaciją, jam išsiskyrė kraujo krešulys, todėl kovo 12 d. jį ištiko trys širdies smūgiai, po kurių jis buvo prijungtas prie gyvybę palaikančių aparatų. Kovo 14 d. jis buvo atjungtas nuo gyvybę palaikančių aparatų, o WWE tą pačią dieną paskelbė apie jo mirtį.

## Išnašos
Spekuliatyvioji literatūra

**Spekuliatyvioji literatūra** – plati grožinės literatūros kategorija, apimanti žanrus, kurių elementai neegzistuoja tikrovėje, istorijoje, gamtoje ar dabartinėje visatoje. Tokia fantastika apima įvairias antgamtinių, futuristinių ir kitų vaizduotės sričių temas. Šiai kategorijai priskiriami žanrai, be kita ko, apima mokslinę fantastiką, maginę fantastiką, siaubo, superherojų, alternatyviąją istoriją, utopinę ir distopinę fantastiką, antgamtinę fantastiką, taip pat jų derinius (pvz., mokslinę maginę fantastiką).

## Istorija

Spekuliatyvioji literatūra kaip kategorija apima tiek senovinius kūrinius, tiek paradigmą keičiančius ir neotradicinius XXI a. kūrinius. Spekuliatyviosios literatūros bruožai atpažįstami senesniuose kūriniuose, kurių autorių intencijos ar vaizduojamų istorijų socialiniai kontekstai dabar jau žinomi. Pavyzdžiui, senovės graikų dramaturgas Euripidas (apie 480–406 m. pr. m. e.), kurio pjesė „Medėja“, regis, papiktino Atėnų publiką, kai jis samprotavo, kad titulinė šamanė Medėja nužudė savo vaikus, o ne kad juos nužudė kiti korintiečiai jai išvykus. Be to, įtariama, kad Euripido pjesė „Hipolitas“, kurioje naratyviai pristatoma meilės deivės Afroditės asmenybė, sukėlė tuometinės publikos nepasitenkinimą, nes jo vaizduojama Fedra buvo laikoma pernelyg geidulinga.

Spekuliatyviosios literatūros kūrimas bendrąja prasme – hipotetinės istorijos, paaiškinimų ar ahistorinio pasakojimo – taip pat priskiriamas tariamai negrožinės literatūros autoriams nuo pat Herodoto iš Halikarnaso (V a. pr. m. e.) veikalo „Istorija“ ir jau buvo ir praktikuojamas, ir redaguojamas ankstyvųjų enciklopedijų autorių, tokių kaip Sima Čianis.

Šie pavyzdžiai pabrėžia, kad daugelis kūrinių, dabar laikomų tyčine ar netyčine spekuliatyviąja literatūra, atsirado gerokai anksčiau nei žanro terminas. Jo sąvoka plačiąja prasme atspindi tiek sąmoningą, tiek pasąmoningą žmogaus psichologijos aspektą įprasminant pasaulį ir reaguojant į jį, kuriant vaizduotę, išradingumą ir meninę išraišką. Tokios išraiškos gali prisidėti prie praktinės visuomenės pažangos per tarpasmeninę įtaką, socialinius ir kultūrinius judėjimus, mokslinius tyrimus ir pažangą bei mokslo filosofiją.

„Spekuliatyviosios literatūros“ sąvoką, reiškiančią nepasitenkinimą tradicine ar įsitvirtinusia moksline fantastika, septintajame ir aštuntajame dešimtmetyje išpopuliarino Judith Merril, taip pat kiti rašytojai ir redaktoriai. Tačiau maždaug aštuntojo dešimtmečio viduryje ši sąvoka nustota vartoti.

2000-aisiais šis terminas pradėtas vartoti plačiau, kaip patogus bendras terminas žanrų grupei įvardyti. Tačiau kai kurie rašytojai, pavyzdžiui, Margaret Atwood, ir toliau išskiria „spekuliatyviąją literatūrą“ būtent kaip „be marsiečių“ tipo mokslinę fantastiką, „apie dalykus, kurie tikrai gali nutikti“.

## Žanrai
Spekuliatyvioji literatūra gali turėti vieno ar daugiau šių žanrų elementų:

## Išnašos
Marina Ovsianikova

**Marina Ovsianikova** (; g. 1978 m. birželio 19 d.) – Rusijos žurnalistė, buvusi Pirmojo kanalo darbuotoja. Kanale nuo XXI a. 1-ojo deš. pradžios vedė vakaro naujienų laidą „Vremja“, vėliau savo vaidmenį laidoje apibūdino kaip „Kremliaus propagandos skleidimą“.

M. Ovsianikova pateko į tarptautinių žiniasklaidos priemonių antraštes po to, kai 2022 m. laidos „Vremja“ tiesioginės transliacijos metu iškėlė prieš 2022 m. Rusijos invaziją į Ukrainą nukreiptą plakatą, tuo pat metu balsu šaukdama jo turinį. Už tai ji buvo sulaikyta be teisės kreiptis į advokatą, nubausta 30 000 rublių (tuo metu 150 dolerių) bauda ir, vėliau, paleista.

## Biografija
M. Ovsianikova yra baigusi Kubanės valstybinį universitetą ir kurį laiką dirbo Kubanės regiono televizijoje.

Gyvena Maskvos apylinkėse drauge su savo dviem vaikais (17 ir 11 metų amžiaus), išsiskyrusi (buvo ištekėjusi už Rusijos televizijos režisieriaus), protesto metu buvo 42 metų amžiaus. 

## Antikariniai protestai

2022 m. kovo 14 d., tiesioginės transliacijos metu, už diktoriaus nugaros M. Ovsianikova iškėlė prieš Rusijos–Ukrainos karą nukreiptą plakatą, tuo pat metu balsu šaukdama jo turinį. Diktorė tuo metu toliau skaitė savo propagandinį tekstą, bet jau garsiai rėkdama, kad Marinos žodžius būtų sunkiau girdėti. Nors transliacija buvo nedelsiant sustabdyta, keletas sekundžių spėjo pasiekti eterį. Mergina dėvėjo Ukrainos vėliavos spalvų (mėlynos ir geltonos) karolius.

OVD-Info žmogaus teisių gynimo grupei M. Ovsianikova taip pat pateikė iš anksto parengtą vaizdo įrašą, kuriame ji sako besigėdijanti savo darbo Rusijos televizijoje, kurios pagrindinis tikslas buvo „sėti Kremliaus propagandą“.

Už visus šiuos veiksmus pagal dabartinius Rusijos įstatymus gresia iki 15 metų kalėjimo, potencialiai gal ir daugiau. Tuo metu Rusijoje už prieškarinius protestus jau buvo suimta 15000 žmonių, įskaitant vaikus ir senyvo amžiaus žmones. Prancūzijos prezidentas E. Makronas pasiūlė politinį prieglobstį arba pačioje Prancūzijoje, arba jos ambasadoje Maskvoje. Šio prieglobsčio televizijos žurnalistė atsisakė, teigdama esanti savo šalies patriotė ir nenorinti jos palikti.. Šiuo metu žurnalistė nubausta tik 30000 rublių (apie 256 eurų) bauda už chuliganizmą.

Tai buvo pirmas kartas, kuomet Rusijos žiniasklaida paskelbė Rusijos-Ukrainos karui kritišką informaciją. Ukrainos prezidentas Volodymyras Zelenskis padėkojo dabar jau nušalintai Rusijos žiniasklaidos ekspertei už protestą.

Vėliau M. Ovsianikova buvo išvykusi iš Rusijos ir tris mėnesius dirbo korespondente žurnalui „Die Welt“ Vokietijoje. Po to ji grįžo į Rusiją, kur prieš karą protestavo ir vėliau. Nepaisant prezidento palaikymo, nemažai ukrainiečių (tame tarpe žurnalistai) visgi liko prieš ją nusiteikę priešiškai: negali atleisti daugelio metų darbo Rusijos propagandos sistemoje ir mano, jog protesto akcija to neatperka.

## Šaltiniai